Juan Garrido Canales

Juan Garrido Canales, nado en Ossa de Montiel (Albacete) o 22 de novembro de 1966, é un exfutbolista español. Xogaba de porteiro.

 Traxectoria 
Canales comezou a destacar nas filas do Eldense. En 1983 foi contratado polo Real Madrid CF, club no que compite no seu equipo xuvenil e no Real Madrid Castilla, xogando un único partido co primeiro equipo. Na tempada 1989–90 foi contratado polo Xerez CD, co que competiu en Segunda División B. Na tempada seguinte xogou no CD Logroñés en Primeira División, realizando unha gran campaña e xogando 30 partidos.

Na tempada 1991–92 foi contratado polo Deportivo da Coruña, sendo o porteiro suplente no tempo do Súper Dépor á sombra de Liaño. Nos seis anos que permaneceu na Coruña xogou un total de 31 partidos de Liga, gañando nesa etapa unha Copa do Rei e unha Supercopa.

En 1997 marchou ao UD Las Palmas de Segunda División, sendo o porteiro suplente durante 3 tempadas. Na tempada 1999–00 xogou no Universidad de Las Palmas CF e colgou as botas no Eldense en 2004.

Despois da súa retirada Canales foi adestrador de porteiros en equipos como o Hércules CF ou o Alicante CF.

 Palmarés 
Real Madrid
 Copa da UEFA: 1984–85
 Copa da Liga: 1985

Deportivo
 Copa do Rei: 1994–95
 Supercopa de España: 1995

 Véxase tamén 
 Ligazóns externas 
 Datos do xogador en bdfutbol.com 
 Datos do xogador en laspalmas.incondicionales.com 

Categoría:Nados en 1966
Categoría:Nados en Ossa de Montiel
Categoría:Futbolistas de Castela-A Mancha
Categoría:Gardametas de fútbol
Categoría:Xogadores do Real Madrid CF
Categoría:Xogadores do Real Madrid Castilla
Categoría:Xogadores do Xerez CD
Categoría:Xogadores do CD Logroñés
Categoría:Xogadores do Deportivo da Coruña
Categoría:Xogadores da UD Las Palmas